འདི་ལ་དུས་ཀྱི་འགྱུར་བ་ཞེས་བཤད་ཆོག་མོད།དུས་ཀྱི་འགྱུར་བ་ཁོ་ནར་བསྟུན་ན་ལེགས་པོ་ཞིག་ཡིན་པའི་ངེས་པ་མེད་པའི་ཁར་འགྱུར་བ་འདིས་བོད་ཀྱི་བྱིས་པ་དག་མི་རིགས་རང་གི་གོམས་སྲོལ་དང་ཡ་རབས་སྤྱོད་བཟང་དེ་དག་ལ་ཁ་འབྲལ་ནས་མི་ཡན་གར་བ་ཞིག་ཏུ་མི་འགྱུར་བའི་ངེས་པ་མེད།ལྷག་པར་ད་ལྟ་བོད་ཀྱི་ས་ཆ་དག་ན་གཞུང་སྒེར་གྱི་བྱིས་གཉོར་ཁང་གང་མང་བཙུགས་ནའང༌།དེ་དག་གིས་ཐད་ཀར་མི་རིགས་གཞན་གྱི་བྱིས་པའི་སློབ་གསོའི་གཞུང་ལུགས་བླངས་ནས་བོད་ཀྱི་བྱིས་པར་སློབ་གསོ་གཏོང་བཞིན་ཡོད་པས་རིག་གནས་ཐད་ནས་བོད་ཀྱི་ཁྱད་ཆོས་ཡལ་བའི་མི་རིགས་གསར་བ་ཞིག་འབྱུང་བཞིན་ཡོད།